स्कूलों की दुर्दशा पर न जाने कितनी सरकारी समितियां, जांच रिपोर्टे, अध्ययन, कैग रिपोर्ट आ चुकी हैं, कितनी स्वयंसेवी संस्थाओं के सर्वे हो चुके हैं लेकिन हालत टस से मस होने का नाम नहीं लेते. अभी पिछले ही दिनों प्रथम नामक संस्था ने स्कूली शिक्षा के स्तर पर सर्वे किया था. यूनेस्को की एक रिपोर्ट भी इस बारे में आ चुकी है. समय समय पर प्रोफेसर यशपाल जैसे शिक्षाविद् विभिन्न सरकारों को ताकीद कर चुके हैं लेकिन किसी के कान में जूं नहीं रेंगती.